Veondus- ja laondussektor koondab
Veondus- ja laondussektoris töötas tänavu teises kvartalis üle 10 000 inimese vähem kui aasta tagasi. Töötajate arv valdkonnas on vähenenud viimase kolme aasta madalaimale tasemele.
Statistikaameti andmetel kasvas Eestis teises kvartalis tööga hõivatute arv 3,3%. Hõive kasvas enamikes tegevusalades, mille tulemusel on Eestis tööga hõivatud 645 000 inimest.
Veonduse ja laonduse tegevusalal aga hõivatute arv oluliselt vähenes. Teises kvartalis oli tegevusalal tööga hõivatud 43 400 inimest. Seda on 10 300 inimest vähem kui eelmisel aastal samal ajal ja 5300 inimest vähem kui veel tänavu esimeses kvartalis. Viimati oli sektoris vähem inimesi tööl 2010. aasta kolmandas kvartalis, kui statistikaameti andmetel töötas veonduse ja laonduse tegevusalal 37 200 inimest.
Rahandusministeeriumi leiab oma tööturu kommentaaris, et hõive oluline vähenemine veonduse ja laonduse tegevusalal on seotud kaubaveomahtude jätkuva langusega ja tiheda konkurentsiga autotranspordis.
Logistikauudised.ee toetajad: